Makiling Integrated School

Ang Makiling Integrated School ay isang pampublikong paaralang pansekundarya. Ito'y matatagpuan sa Barangay Makiling, Calamba City, Laguna. Ito'y itinatag noong Enero 1974 bilang Makiling National High School na mayroon pa lamang una hanggang ikaapat na taon ng sekundarya.

Noong taong panuruan 2017 - 2018, nakasama ang Makiling National High School sa mga unang implementors o nagpatupad ng Senior High School sa sangay ng lungsod ng Calamba, kung kaya't sa parehong taong panuruan, nagsimula itong tumanggap ng mga mag-aaral para sa baitang 11 hanggang 12. Ang mga taon ng sekundarya ay tinawag na ring baitang (mula 7 hanggang 10), kasabay ng pagbabagong ito, sinimulang tawaging Makiling Integrated School ang paaralan. 

Ito ay ang nag-iisang pampublikong paaralang na matatagpuan sa Timugang bahagi ng Calamba patungo sa lalawigan ng Batangas.

Simulain 
Noon 1974, ang mataas na paaralan ng Makiling ay binuksan sa pagsusumikap nina G. Jose Mulinyawe, Atty. Ireneo Castillo, at. G. Engracio Piamonte. Ang punungguro ay si Gng. Potenciana Hosmillo.

Sa pagkakatatag nito noong 1974, ang paaralan ay sumailalim sa pamamahala ng punungguro ng Makiling Elementary School noon na si G. Severino Lalap, bilang pangalawang punungguro para sa paaralang sekundarya. Nang maging hiwalay na ang pamamahala ng dalawang paaralan, sinimulang tawaging Makiling National High School ang paaralan. 

Napabilis din pagkakatatag ng paaralan dahil sa mga guro na nangalap ng mga magiging mag-aaral sa mga kalapit-barangay ng Makiling gaya ng unang naging guro na si Gng. Evelina L. Barricanosa at dahil na rin sa pakikipagtulungan ng Punong Barangay at ng Punongbayan noon na si Salvador Delmo.

Kurikulum 
Bilang isa sa mga implementor ng K to 12, ang Makiling Integrated School ay tumatanggap ng mga mag-aaral para sa baitang 7 hanggang 10 sa Junior High School at baitang 11 hanggang 12 sa Senior High School.

Mga Tracks na maaaring kunin sa Senior High School

Academic Track 

 Accountancy, Business and Management
 General Academic Strand
 Humanities and Social Sciences

Technical-Vocational Track 

 Home Economics (Bread and Pastry Production, Food and Beverage Services, Commercial Cooking)
 Electrical Installation and Maintenance
 Electronic Product Assembly and Servicing

Sanggunian 

Mga paaralan sa Pilipinas
Mga paaralan sa Lungsod ng Calamba
Calamba, Laguna